Ash

Ash a játék idejében (Alkotó: Lyn Haru)

### Eszközök

Páncélozott kabát, Tavros manstopper 42, 3 darab fénygránát, 3 darab füstgránát, 3 darab repeszgránát, 5 kredit, 1 katonai kés rajta egy bolyhos kulcstartóval, egy csomag zsírkréta (félbeharapva)

## Kapcsolatok

### Romantikus kapcsolat

Nincs

Ash a Lightway kaland játékos karaktere, Ryga fexir rabszolgája.

## Megjelenése

Alap hajszíne hamuszürke és ritkán változtatja meg. Emellett aranyszínű szemekkel rendelkezik. Ruháinak legjava elnyűtt és egyértelműen egy nála nagyobb személynek készültek. Legjavában Rygától örökölte őket. Mindig egy nyakörvet visel amelyikre könnyű pórázt csatolni. Legfelismerhetőbb ruhadarabja azonban a nagy vörös kevlár borítású kabátja melyeknek, ha számtalan zsebét nem kerámia, páncéllemezek töltik ki a nagyobb védelem érdekében, akkor mindenféle összegyűjtött kacatok vagy éppen gyilkolásra alkalmas eszközök bukkannak fel bennük. Mint lőszerek, kések és kézigránátok.

Nyaka körül egy sálat hord.

## Személyisége

Csendes, de határozottan kíváncsi lány. Mindre ráteszi a mancsát, ami csillog vagy érdekesen néz ki. A magántulajdon fogalmáról csak ködös elképzelései vannak. Mindent megtenne gazdájáért Rygáért és ezt nem fél kimutatni, bár a túlzott védelem gyakran mókásan festhet.

## Történet

### Saját szavaival...

*Volt egyszer egy kirnita génmester. Már senki sem emlékszik a nevére. Akinek az az ötlete támadt, hogy egy fexirnek álcázott bérgyilkost fog tenyészteni. Ez azonban nehezebb feladatnak bizonyult, mint amilyennek elsőre tűnt. Alom az alom után ment az égetőbe, haszontalan kísérleteknek bizonyultak. Engem is évekig neveltek a 16-os szám alatt. Próbálták tesztelni, hogy a képességeim ki-e buknak valamilyen módon. Úgy látszik nem voltam nekik elég, mert egyik pillanatról a másikra egy légzsilipnél találtam magam. Halálsoron. Ott találkoztam vele először. Hosszú fekete haj, karcsú alak, szigorú tekintet, amiben mégis meglapulnak érzések. Ryga magához ölelt. Hazavitt, maga se tudta miért és én se értettem. Az élet nekem nem jelentett sokat akkoriban nem értettem a dolgot. Láncra vert kis háziállatként éltem tovább az életem.*

*Néha bevetve Ryga ágyát, vagy kitakarítva a szobáját. Ha valamit rosszul csináltam akkor persze a fenekemre vagy hátamra kaptam a csípős ütéseket. Ez hamar megtanított arra, hogy mit szabad és mit nem. Bár nem annyira, mint a legnagyobb tabu, a szökés. Ezután Ryga levetkőztetve, pórázon vitt magával mindenhova. Félelmetes volt, a sok bámuló, fölém magasodó Kirnita. De nyikkanni se mertem tudtam, hogyha tiltakozok akkor még több verés lesz a vége. Vagy rosszabb.*

*Az utolsó próbálkozásomnál jutottam a legmesszebbre. A Kirnita kalózok egy másik hajót szálltak meg. Én pedig kicsusszantam a nyakörvemből a szobában. Nem is tudom milyen okból menekültem a harc felé, szinte ösztönösen vonzott. A küzdelem hangja és a vér szaga. Hullák fölött lépkedtem egy idegen helyen. Nem tűnt annyira félelmetesnek, mint Ryga büntetései. A harc úgy tűnt már véget ért mire odaértem. A kalózok győzedelmeskedtek és fosztogattak. Egyetlen helyen hallatszott csak valamiféle küzdelem. Arra vettem az utamat reménykedve, hogy megtalálom a mentőkabinokat. De titkon reménykedtem abban, hogy küzdelmet láthatok. Talán a génmesterek sikeresek voltak csak maguk se tudták? Már nem fog kiderülni.*

*Csak Rygát találtam ott. Elesve, megsebesítve fegyverek nélkül. Két ellenfele arra készült, hogy meggyilkolja. Ha ez megtörtént úgy is megfordultak volna, nem volt hova bújnom. Végigszaladt előttem minden, ami történt velem. Ryga volt az egyetlen lény, akit ismertem, aki törődött velem legalább egy picit. Akkoriban még túl kicsi voltam ahhoz, hogy megértsem mindezt, de tudtam, hogy jól cselekszem. Az egyik közeli tartájhoz sprinteltem, nem tudván mi van bennük csak segíteni akartam. Azok pedig mikor rájuk borultak anyagaik egymással érintkezve lángra kaptak. Hatalmas lobogó tűzben múlt ki a két fickó. Én pedig ott álltam Rygával szemben. Tudtam, hogy bajban vagyok mert megszöktem. Nagyon féltem. Ő csak a hóna alá csapott és visszacipelt a szobájába. De a büntetés elmaradt. Csak egy nevet kaptam. A saját nevemet, amim sose volt, „Ash”. Rövid volt és egyszerű, megjegyezhető. Nem úgy, mint a cikornyás kirnita nevek, amikbe mindig belefájdult a fejem. Csak Ash.*

*Azóta rájöttem, hogy Ryga mellett nem is olyan rossz az élet, ha a fexir jól viselkedik. Kaptam saját fegyvereket és vele mehettem fosztogatni. Ez nagyon jó móka, a szűk kabin után végre megmozgathatom magam és szaladgálhatok picit. Igazán elememben érzem magam ilyenkor. Így teltek az évek, én pedig egyre inkább kötődni kezdtem Rygához. Rájöttem, hogyha jól viselkedek akkor egyáltalán nem gonoszkodik velem. Persze valakik mindig bántani akarják. De általában én bántom előbb őket.*

## Érdekességek

* Kedvenc színe a piros
* Egy babzsák fotelben alszik Ryga szobájának a sarkában
* Imádja a forró csokit
* Harapós
* Írás-olvasás képessége elég fejletlen
* Nem tudja hány éves
* Nem tudja magáról de a Carratoga vérvonal tagja

## Meta

Karakterzene: https://www.youtube.com/watch?v=GKAK2G4vfBs